S-18/2012

Ár 2012, fimmtudaginn 16. febrúar, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 18/2012: Ákæruvaldið (M-kvk-nf K-kvk-nf) gegn C-x-x S-x-x S-x-x (B-kk-nf E-kk-nf hdl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 10. janúar 2011 (sic), á hendur ákærða, C-x-x S-x-x S-x-x, kt. 000000-0000, óstaðsettur í hús, Reykjavík, „fyrir eftirtalin brot:

I.

Umferðarlagabrot, með því að hafa fimmtudaginn 24. ágúst 2010 ekið bifreiðinni YH-492, án þess að hafa öðlast ökuréttindi, eftir Kristnibraut við Reynisvatnsveg í Reykjavík.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

(007-2010-55116)

II.

Umferðarlagabrot, með því að hafa aðfaranótt laugardagsins 23. október 2010 ekið bifreiðinni AX-894 undir áhrifum áfengis (alkóhól í blóði mældist 0,81‰), óhæfur til að stjórna bifreiðinni vegna áhrifa ávana- og fíkniefna (amfetamín í blóði mældist 105 ng/ml) og án þess að hafa öðlast ökuréttindi, eftir Pósthússtræti í Reykjavík þar sem lögregla hafði afskipti af honum.

Telst þetta varða við 1., sbr. 2. mgr. 45. gr., 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987, með áorðnum breytingum.

(007-2010-69754)

III.

Fíkniefnalagabrot, með því að hafa föstudaginn 4. febrúar 2011, á heimili sínu við Vesturberg 195 í Reykjavík, haft í vörslum sínum 27,23 gr. af amfetamíni og eitt stykki kannabisplöntu, en efnin fundust við leit lögreglu í húsnæðinu.

Telst þetta varða við 1., sbr. 4. mgr. 2. gr., sbr. 1. mgr. 5. gr. og 6. gr. laga nr. 65/1974 um ávana- og fíkniefni, sbr. 1. gr. laga nr. 60/1980 og 1. gr. laga nr. 13/1985, sbr. og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002.

(007-2011-7314)

IV.

Umferðarlagabrot, með því að hafa miðvikudaginn 16. febrúar 2011 ekið bifreiðinni TO-579, án þess að hafa öðlast ökuréttindi, eftir Hverfisgötu í Reykjavík.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

(007-2011-9920)

V.

Fíkniefnalagabrot, með því að hafa mánudaginn 28. mars 2011, á heimili sínu við Bústaðaveg 101 í Reykjavík, haft í vörslum sínum 10,94 gr. af amfetamíni og 4,17 gr. af hassi, en efnin fundust við leit lögreglu í húsnæðinu.

Telst þetta varða við 1., sbr. 4. mgr. 2. gr., sbr. 1. mgr. 5. gr. og 6. gr. laga nr. 65/1974 um ávana- og fíkniefni, sbr. 1. gr. laga nr. 60/1980 og 1. gr. laga nr. 13/1985, sbr. og reglugerð nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002.

(007-2011-64379)

VI.

Fyrir nytjastuld, með því að hafa laugardaginn 25. júní 2011 tekið í heimildarleysi og til eigin nota reiðhjól af gerðinni Janus, er það stóð ólæst fyrir utan bensínsstöð Olís við Norðlingaholt í Reykjavík og hjólað í kjölfarið af vettvangi, en reiðhjólið fannst eigi aftur með tilheyrandi tjóni fyrir eiganda þess.

Telst þetta varða við 2. mgr. 259. gr. hegningarlaga nr. 19/1940.

(007-2011-3905)

Þess er krafist að ákærði verði dæmdur til refsingar, til greiðslu alls sakarkostnaðar, til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 og til að sæta upptöku á 38,17 gr. af amfetamíni, 1 stykki kannabisplöntu og 4,17. gr. af hassi samkvæmt heimild í 6. mgr. 5. gr. laga nr. 65/1974 um ávana- og fíkniefni, sbr. 2. gr. laga nr. 68/2001 og 2. mgr. 14. gr. reglugerðar nr. 233/2001.“

Ákæruvaldið hefur breytt III. kafla ákærunnar á þann veg að þar sé saksótt fyrir 4 g af amfetamíni. Þá hefur verið fallið frá VI. kafla ákærunnar

Málavextir

Ákærði hefur skýlaust játað þau brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Þykir refsing ákærða hæfilega ákveðin fangelsi í 60 daga.

Dæma ber ákærða til þess að vera sviptur ökurétti í 3 ár frá dómsbirtingu að telja.

Þá ber að dæma ákærða til þess að þola upptöku á 4,17 g af hassi, kannabisplöntu og 38,17 g af amfetamíni.

Dæma ber ákærða til þess að greiða verjanda sínum, B-kk-þgf E-kk-þgf hdl., 100.000 krónur í málsvarnarlaun að meðtöldum virðisaukaskatti.

Þá ber að dæma að ákærði greiði annan kostnað af málinu, 148.711 krónur.

DÓMSORÐ:

Ákærði, C-x-x S-x-x S-x-x, sæti fangelsi í 60 daga. Framkvæmd refsingarinnar er frestað og fellur hún niður að liðnum 3 árum frá dómsuppsögu, haldi ákærði almennt skilorð.

Ákærði sæti sviptingu ökuréttar í 3 ár frá dómsbirtingu að telja.

Ákærði sæti upptöku á 4,17 g af hassi, kannabisplöntu og 38,17 g af amfetamíni.

Ákærði greiði verjanda sínum, B-kk-þgf E-kk-þgf hdl. 100.000 krónur í málsvarnarlaun og greiði jafnframt 148.711 krónur í annan sakarkostnað.

P-kk-nf G-kk-nf